മോന്സനെതിരെ പുതിയ കേസ് കോടികള് വിലമതിക്കുന്ന ഇറിഡിയം സൂക്ഷിക്കാന് ഡിആര്ഡിഒയുടെ പേരില് വ്യാജ രേഖയുണ്ടാക്കി കൊച്ചി: പുരാവസ്തു തട്ടിപ്പ് നടത്തിയ കേസില് അറസ്റ്റിലായ മോന്സണ് മാവുങ്കലിനെതിരെ ഡി ആര് ഡി ഒ യുടെ വ്യാജ രേഖ ഉണ്ടാക്കിയതിന് പുതിയ കേസ്. കോടികള് വിലമതിക്കുന്ന ഇറിഡിയം സൂക്ഷിക്കാനുള്ള രേഖയാണ് വ്യാജമായി ഉണ്ടാക്കിയത്. ഡി ആര് ഡി ഒ ശാസ്ത്രഞ്ജന്റെ പേരിലായിരുന്നു വ്യാജ രേഖ. ക്രൈംബ്രാഞ്ച് ഡി ആര് ഡി ഒയ്ക്കും കത്ത് നല്കിയട്ടുണ്ട്.റോക്കറ്റ് സാങ്കേതിക വിദ്യക്ക് ഉപയോഗിക്കുന്ന ഇറിഡിയം എന്ന അമൂല്യ ലോഹം തന്റെ പക്കല് ഉണ്ടെന്നും ഇത് യഥാര്ത്ഥമാണെന്ന് തെളിയിക്കുന്നതിനായി ഡി ആര് ഡി ഒ ശാസ്ത്രഞ്ജന്റെ പേരിലുള്ള രേഖയും മോണ്സണ് ഇടപെടുകാര്ക്ക് നല്കിയിരുന്നു. ഇതാണ് ക്രൈം ബ്രാഞ്ച് അന്വേഷണത്തില് വ്യാജമാണെന്ന് തെളിഞ്ഞത്. മോണ്സണ് വില്പനയ്ക്ക് തയ്യാറാക്കിയ ഇറിഡിയവും പരിശോധനയില് വ്യാജമാണന്ന് തെളിഞ്ഞിട്ടുണ്ട്. ഇതോടെ മോണ്സണ് മാവുങ്കലിനെതിരെ ഇതുവരെ രജിസ്റ്റര് ചെയ്ത കേസുകളുടെ എണ്ണം ഏഴായി.മോന്സനെതിരെ കൂടുതല് തട്ടിപ്പ് കേസുകള് പുറത്തു വരുമെന്ന നിഗമനത്തിലാണ് അന്വേഷണ സംഘം. വരും ദിവസങ്ങളില് കൂടുതല് പരാതികളും ഉണ്ടായേക്കാം. ഇയാളുമായുള്ള ഇടപാടില് പലര്ക്കും പണം നഷ്ടമായിയുണ്ടെന്ന് വ്യക്തമായി കഴിഞ്ഞു. എന്നാല് പലര്ക്കും പണത്തിന്റെ ഉറവിടം അടക്കം വ്യക്തമാക്കാന് കഴിഞ്ഞിട്ടില്ല. കള്ളപ്പണം ഉള്ളവരായിരുന്നു പല ഇടപെടുകാരും. ഇവര് പരാതിപ്പെട്ടില്ലെങ്കിലും എങ്ങനെ പണം നഷ്ടമായെന്ന് അറിയാന് ക്രൈം ബ്രാഞ്ച് വിളിച്ചു വരുത്തുന്നുണ്ട്. അതേ സമയം മോന്സനുമായുള്ള തെളിവെടുപ്പും അന്വേഷണവും പുരോഗമിക്കുകയാണ്. വയനാട്ടിലെ 38കാരിയെ പീഡിപ്പിച്ചത് ചാരിറ്റിയുടെ മറവില് മൂന്നു പ്രതികളും റിമാന്ഡില്ഇതിനിടെ മോന്സനെതിരെ പരാതിയുമായി അകന്ന ബന്ധുവും സുഹൃത്തുമായ ഒരാള് കൂടി രംഗത്ത് വന്നിട്ടുണ്ട്. തുറവൂര് വളമംഗലം ആലംകോട് പള്ളി പള്ളി ബിജുമോനാണ് കുത്തിയതോട് പൊലീസില് പരാതി നല്കിയത് . തനിക്ക് വന് തുക ബാങ്കില് നിന്ന് പിന്വലിക്കണമെങ്കില് ടാക്സ് ഇനത്തില് 10 ലക്ഷം രൂപ ആവശ്യമുണ്ടെന്ന് പറഞ്ഞ് മോന്സണ് പരാതിക്കാരനായ ബിജുമോനെ സമീപിക്കുകയായിരുന്നു. ഇതില് ഇതില് 8 ലക്ഷം രൂപ തന്റെ കയ്യിലുണ്ടെന്നും ബാക്കി രണ്ട് ലക്ഷം രൂപ 20 ദിവസത്തിനകം നല്കാമെന്നും പറഞ്ഞ് ബിജുമോന്്റെ കയ്യില് നിന്നും വാങ്ങി. ഭാര്യയുടെ ആഭരണങ്ങള് പണയപ്പെടുത്തിയാണ് ആണ് പണം നല്കിയതെന്ന് എന്ന് പൊലീസില് നല്കിയ പരാതിയില് പറയുന്നു. റെസ്റ്റോറന്റില് ഭക്ഷണം കഴിക്കാന് എത്തിയവരുടെ കാര് തട്ടിയെടുത്ത സെക്യൂരിറ്റി ജീവനക്കാരന് പിടിയില്പറഞ്ഞ തീയതിയില് പണം നല്കാതായതോടെ മോന്സണ് തന്റെ പഴയ ആഡംബര കാര് ഉറപ്പിനായി നല്കി. എന്നാല് കാറിന്റെ രേഖകളൊന്നും നല്കിയതുമില്ല. പരാതിയില് കുത്തിയതോട് പൊലീസ് കേസെടുത്തു.